E dilennadeg 1927 e oa King enebet ouzh Thomas J. R. Faulkner. Trech e voe King gant 234 000 mouezh. Padal ne oa nemet 15 000 den enskrivet. Goude an dilennadeg e tamallas Faulkner ouzh gouarnamant Liberia ober choazh gant sklaverezh ha labourioù ret. Ur bodad-enklask a voe kaset gant Kevredigezh ar Broadoù. Embannet e voe danevell ar bodad e 1930, enni disochoù an enklask hag a ziskoueze splann e veze graet gant al labour ret er vro hag emellet en afer tud eus ar gouarnamant evel ar besprezidant Allen Yancy. King a roas neuze e zilez dan 3 a viz Kerzu 1930.